Om foreningen - Tegnerne
Tegnerforbundets vedtægter
Kontingent og refundering af udgifter
Juridisk vejledning og ophavsret
Medlemsbladet Tegneren
Hent referater og beretninger fra generalforsamlinger herunder:
Generalforsamling 2017 – referat – beretning
Hent Tegnerforbundets vedtægter på en pdf her.
Bestyrelsen, som blev valgt på generalforsamlingen d. 25. februar 2016, består af:
Formand Alice Guldberg Faber
Næstformand Ole Jensen
Kasserer/webmaster Henriette Wiberg Danielsen
Bestyrelsesmedlem Kristian Lund Jakobsen
Bestyrelsesmedlem Lise Seisbøll Mikkelsen
Suppleant Martine Noring
Suppleant Jo Blicher Møller
Se i øvrigt under Kontakt
Kontingent betales én gang om året. For tiden betales 1400 kr om året.
Kontingent betales inden årets afslutning, så årsmærke til medlemskortet for det følgende år kan udsendes ved det nye års begyndelse
Da vi er overgået fra to til én årlig betaling vil der til betaling 1. april 2017 blive opkrævet 1.050 kr. som dækker frem til 31. december 2017, og i slutningen af 2017 betales så 1.400 kr. til dækning af kontingent for hele 2018.
Kontingent betales til Tegnernes konto: Reg.: 1551 Kontonr.: 366 804 29 45
Hvis du har haft udgifter, som refunderes af Tegnerne, skal du udfylde et af nedenstående skemaer. Bilag kan vedhæftes som pdf- eller jpg-filer.
Skema og bilag skal indsendes senest 30 dage efter datoen for din udgift.
Skema til udgifter der refunderes af Tegnerne kan hentes her.
Skema til udgifter i forbindelse med kørsel i egen bil kan hentes her.
Ved tegneopgaver kan det være af betydning, at man udfærdiger en skriftlig aftale med den der bestiller opgaven – du kan se hvilke områder, det er væsentligt at huske i denne standardaftale.
Hent standardaftalen her.
Tegnerforbundets muligheder for at gå aktivt ind i vores medlemmers juridiske problemer er begrænsede, men skulle du få brug for juridisk rådgivning, kan vi tilbyde dig et møde med vores advokat Michael Nathan – og det vil forhåbentlig være nok til at afgøre, om det kan betale sig for dig at gå videre med din sag eller ej. Kontakt Tegnernes bestyrelse hvis du har brug for et møde med advokaten.
I de senere år er det trykte medlemsblad Tegneren udkommet en gang om året.
Fremover vil vores hjemmeside afløse bladet.
Her kan du hente pdf-udgaverne af bladet:
Tegneren Januar 2017
Tegneren Januar 2016
Tegneren Januar 2015
Tegneren Januar 2014
Tegneren Januar 2013
Tegneren Januar 2012
Tegneren Januar 2011
Tegnerforbundets Fond for CopyDan-midler
De midler, Tegnerforbundet administrerer på vegne af rettighedshaverne, kommer fra CopyDan-foreningerne Billedkunst og Tekst og Node. Midlerne kan ikke identificeres som tilkommende en bestemt rettighedshaver, men er udbetalt som en kollektiv pulje, der kan søges af alle rettighedshavere, der kan dokumentere tilknytning til den faggruppe, der omfattes af Tegnerforbundet.
En del af disse kollektive vederlag kan søges af rettighedshaverne og anvendes som støtte for uddannelsesformål eller til støtte af projekter og aktiviteter, som Tegnerne / Tegnerforbundet af 1919 finder egnede til støtte.
Der kan indsendes ansøgninger 2 gange om året:
1. marts og 1. september.
For at sikre en ensartet bedømmelse vil ansøgninger blive behandlet ved første bestyrelsesmøde efter ansøgningsfristen.
Støtte til uddannelsesformål er ét-årige – og støtte til personlige projekter kan højst bevilliges to gange indenfor en to-årig periode, herefter er modtagere af støtte afskåret fra at søge i to år.
Dette gælder ikke for projekter, arrangementer eller kurser og lignende, der kommer en større kreds af rettighedshavere til gode.
Bestyrelsen for Tegnerforbundet behandler og godkender ansøgningerne – og indtil projektet / forløbet er afsluttet, må ansøgeren betragte det udbetalte som et lån.
Når projektet / forløbet er afsluttet beder Tegnerforbundet dig om at lave en rapport, vi kan anvende til beskrivelse af anvendelsen af de kollektive midler og til inspiration for kolleger.
Bestyrelsen for Tegnerforbundet anbefaler, at du bruger vores online ansøgningsskema
eller sender ansøgning med bilag til: alicefaber@gmail.com eller
Svend Grams Mindelegat
Oplysninger om Svend Grams Mindelegat kan findes på linket her.
Hvordan er det lige med kunst og skat?
Er legater skattepligtige?
Find Dansk Kunstnerråds indlæg om reglerne for beskatning af kunst og legater her.